POZOR! V týchto dňoch si elektronickú peňaženku či BČK na MHD nedobijete
- Košice
- POZOR! V týchto dňoch si elektronickú peňaženku či BČK na MHD nedobijete
POZOR! V týchto dňoch si elektronickú peňaženku či BČK na MHD nedobijete
Ako informoval Dopravný podnik mesta Košice na svojej oficiálnej webovej stránke, počas troch dní bude pracovisko Predpredaja na Bardejovskej ulici zatvorené.
Podľa dostupných informácií bude 6. – 7. júla (streda až piatok) pracovisko Predpredaja na Bardejovskej ulici zatvorené. Z tohto dôvodu si elektronickú peňaženku či bezkontaktnú čipovú kartu (BČK) v týchto dňoch dobite prostredníctvom využitia online služby, alebo na pracovisku na Rooseveltovej ulici, ktoré bude naďalej otvorené. Otváracie hodiny ostávajú nezmenené, od pondelka do piatka, 7:00-18:00. Okrem dvoch pracovísk si však môžete dobiť vašu kartu aj u iných predajcov. Celý zoznam miest nájdete TU.
Ako si dobiť kartu prostredníctvom online služby?
Mobilnú aplikáciu Ubian si môžete stiahnuť do mobilného telefónu prostredníctvom Google Play, App Store alebo Huawei App Gallery. Po stiahnutí aplikácie sa zaregistrujete cez gmail alebo facebook a do svojho konta si pridáte údaje zo svojej čipovej karty, ktorú následne môžete ľahko dobiť. Okrem dobitia si v aplikácii môžete zakúpiť aj lístok. Viac informácií sa dočítate TU.
(jl)